Okresná prokuratúra Revúca 
SNP 1370/1A, 050 01 Revúca

Sp. zn. : 1 Pv 217/13/6608	Revúca, 22.10.2013
EEČ : 2-48-64-2013

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Revúca
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX - XXXXX, XXXXX 
	sídlo organizácie: XXXXX, XXXXX, 
Obsahom zmieru je:
Obvinený XXXXX dňa 09.10.2013 vyhlásil, že spáchal skutok, za ktorý je trestne stíhaný a toto vyhlásenie vykonal slobodne, vážne a určito. Svoje konanie oľutoval a súhlasil so schválením zmieru

Dňa 14.10.2013 svedok - poškodený XXXXX,  vyjadril súhlas so schválením zmieru. 
						
Svedok - poškodený XXXXX si náhradu škody neuplatnil, nakoľko obv. XXXXX mu spôsobenú škodu vo výške 3228,62 Eur v plnej miere uhradil. Nároky poškodenej strany sú teda v danej veci plne uspokojené a v budúcnosti si poškodená strana nebude uplatňovať žiadne ďalšie nároky.

	Dňa 09.10.2013 obvinený XXXXX poukázal do pokladne Okresnej prokuratúry v Revúcej č. pokladničného bloku 27/10-2013 sumu vo výške 500,- Eur určenú na všeobecne prospešné účely. Z uvedenej peňažnej sumy 500,- Eur patrí štátu na peňažnú pomoc obetiam trestnej činnosti 50 % a 50 % adresátovi Detský domov, Mierová č. 1, 982 01 Tornaľa, č.účtu: 7 000 420 891/8180 vedený Štátnej pokladnici  IČO: 35 678 411, DIČ: 2020953528.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odbor kriminálnej polície v Revúcej pod spisovou značkou ORP-182/KP-RA-2013.
na tom skutkovom základe, že v lehote splatnosti do 20. januára 2013 v Revúcej ako konateľ spoločnosti XXXXX XXXXX č. 1162/13, XXXXX, IČO: XXXXX neuhradil faktúru č. 1051203171 na sumu 2682,71 Eur vystavenú dňa 21.12.2012 v prospech XXXXX - XXXXX, XXXXX, XXXXX, IČO: XXXXX za dodanie tovaru v hodnote 2682,71 Eur na základe písomnej rámcovej kúpnej zmluvy uzavretej dňa 24.09.2012 v Piešťanoch medzi predávajúcim XXXXX - XXXXX, XXXXX, XXXXX a kupujúcim spoločnosťou XXXXX, XXXXX č. 1162/13, XXXXX, na výzvu zo dňa 10.05.2013 na vrátenie tovaru uvedeného na faktúre č. 1051203171 alebo uhradenie kúpnej ceny nereagoval, prevzatý tovar ďalej zadržiaval, hoci v zmysle článku IV. odseku 4.1. rámcovej kúpnej zmluvy vlastnícke právo k dodanému tovaru, resp. jeho finančná náhrada prechádza na kupujúceho až momentom úplného zaplatenia kúpnej ceny kupujúcim, t.j. predávajúci je vlastníkom dodaného tovaru, resp. jeho finančnej náhrady až do doby úplného zaplatenia kúpnej ceny a kupujúci je povinný zdržať sa akýchkoľvek úkonov smerujúcich k zničeniu, odcudzeniu, scudzeniu alebo poškodeniu dodaného tovaru až  do momentu zaplatenia kúpnej ceny, čím svojvoľným prisvojením si zverenej veci  v rozpore s kúpnou zmluvou spôsobil podnikateľskému subjektu XXXXX majetkovú škodu vo výške nie menej ako 2682,71 Eur.

Odôvodnenie: 

	Vyšetrovateľ OR PZ, OKP XXXXX dňa 24.07.2013 podľa § 206 ods. 1 Tr. por.  vzniesol obvinenie XXXXX pre prečin sprenevery podľa § 213 ods. 1, ods. 2 písm. a)  Trestného zákona, na skutkovom základe ako je to uvedené vo výrokovej časti tohto uznesenia. 

	Preskúmaním spisového materiálu zisťujem, že ide o konanie o prečine, za ktorý zákon ustanovuje trest odňatia slobody s hornou hranicou neprevyšujúcou hranicu ustanovenú v § 220 ods. 1 Trestného poriadku. 

	Obvinený XXXXX a XXXXX vyjadrili súhlas so schválením zmieru. Svedok- poškodený XXXXX vyhlásil, že voči obv. XXXXX  si neuplatňuje žiadny nárok na náhradu škody. Tým, že XXXXX mu spôsobenú škodu v plnom rozsahu uhradil, žiadnu náhradu škody si preto neuplatňuje.  Obvinený urobil vyhlásenie, že sa dopustil skutku, pre ktorý je stíhaný a zložil sumu vo výške 500,- Eur na všeobecne prospešné účely. Súčasne obe strany  vyhlásili, že zmier uzatvorili slobodne, vážne a s jeho schválením súhlasia. 

	Zložená suma 500,- Eur do pokladne Okresnej prokuratúry XXXXX dňa 09.10.2013, z ktorej 50 % (250,- Eur) je určených pre adresáta Detský domov, Mierová č. 1, 982 01 Tornaľa a 50 %  (250,-Eur) je určených na pomoc obetiam trestnej činnosti, je vzhľadom na závažnosť spáchaného prečinu, postačujúca. 

Obvinený XXXXX doposiaľ súdom trestaný nebol. Vzhľadom na povahu a závažnosť spáchaného činu, na mieru, akou bol prečinom dotknutý verejný záujem,  na 	osobu obvineného a na jeho osobné a majetkové pomery som dospel k záveru, že takýto spôsob rozhodnutia je postačujúci. Preto bolo rozhodnuté tak, ako je uvedené vo výrokovej časti tohto rozhodnutia. 

Poučenie: 
Proti tomuto uzneseniu sťažnosť nie je prípustná.

JUDr. Juraj Šturmankin
prokurátor